इस प्रकार यह राष्ट्रीय शिक्षा नीति निर्माण के दस्तावेज के बजाय उस पूंजी के उद्देश्यों की पूर्ति का दस्तावेज है जिसे मशीनी स्तर पर प्रशिक्षित, अर्ध-प्रशिक्षित, सस्ते श्रमिक चाहिए। इस पूरी कवायद में ‘गौरवमयी संस्कृति’ की दुहाई एक सहायक विचार की तरह काम करती है, क्योंकि इनसे देश के इतिहास से उपजे व वर्तमान में हावी वर्ण-आधारित, वर्गीय व लैंगिक असमानता और शोषण को बनाए रखने में मदद मिलेगी। और इस प्रकार के शोषण के खिलाफ जो प्रश्न उठ रहे है उन्हें दबाने का भी काम करेगी। लगता है कि यह सरकार चाहती है कि ‘मेक इन इंडिया’ की सफलता की कीमत गरीब, दलित, मुस्लिम और आदिवासी तथा बच्चे अदा करें।